Η Κυβέρνηση δημιούργησε το νομικό πλαίσιο για τη διαχείριση όλων των χρεών των μικρών επιχειρήσεων, δηλαδή:

* Χρέη προς τράπεζες (τόσο ενεργές όσο και υπό εκκαθάριση)
* Χρέη προς δημόσιο (ΔΟΥ, Τελωνεία, ΟΤΑ κλπ)
* Χρέη προς ασφαλιστικά ταμεία (ΤΕΒΕ, ΙΚΑ κλπ)
* Χρέη προς ιδιώτες προμηθευτές

**Το νομικό πλαίσιο προβλέπει:**

* Διαγραφή («κούρεμα) χρεών
* Αποπληρωμή σε μακροχρόνιες δόσεις
* Ελάχιστο ποσό μηνιαίας αποπληρωμής (δηλ. 50 € προς Δημόσιο & ΦΚΑ)
* Επιδότηση στεγαστικού δανείου από το Κράτος (ισχύει για μικροεμπόρους μέσω του Νόμου Κατσέλη – Σταθάκη)
* Προστασία τραπεζικών λογαριασμών από κατασχέσεις (ακατάσχετο)

**Οι μικρές επιχειρήσεις στα πλαίσια του εξωδικαστικού μηχανισμού του ν.4469/2017 είναι όλες όσες έχουν τζίρο έως 2,5 εκατ. € ή συνολικές οφειλές έως 2 εκατ. €. Παραδείγματα:**

* Εμπορικά καταστήματα: ρούχα – υποδήματα, αξεσουάρ (τσάντες κλπ), περίπτερα κλπ
* Καταστήματα τροφίμων: χασάπικα, μανάβικα, μπακάλικα, μινι – μάρκετ κλπ
* Αισθητική: κουρεία, περιποίηση (νύχια κλπ), γυμναστήρια, κέντρα διατροφής – δίαιτας, μασάζ – φυσικοθεραπεία,
* Ιατρικά: κλινικές – θεραπευτήρια, μικροβιολογικά εργαστήρια κλπ

**Για κάθε μικρή επιχείρηση υπάρχει και μια ξεχωριστή λύση!**

Μπορούν να κινηθούν είτε εξωδικαστικώς ή δικαστικώς:

Α. Εξωδικαστικώς:

* + Μπορούν να κάνουν αίτηση στο Νόμο Εξωδικαστικού Μηχανισμού, μέσω της ηλεκτρονικής πλατφόρμας της Ειδικής Γραμματείας Διαχείρισης Ιδιωτικού Χρέους: [www.keyd.gov.gr](http://www.keyd.gov.gr) και να ρυθμίσουν όλα τα χρέη τους (δημόσιο, τράπεζες, προμηθευτές κλπ)
	+ Μπορούν να κάνουν αίτηση στην τράπεζα ή τον εκκαθαριστή, με χρήση του αναθεωρημένου Κώδικα Δεοντολογίας Τραπεζών, που λαμβάνει υπόψη τις εύλογες δαπάνες διαβίωσης και να ρυθμίσουν τα χρέη προς τράπεζες

Β. Δικαστικώς:

* + Μπορούν να κάνουν αίτηση στο Νόμο Κατσέλη – Σταθάκη, δηλώνοντας ότι είναι μικρο-έμποροι (χωρίς πτωχευτική ικανότητα)
	+ Ρυθμίζουν όλα τα χρέη τους (δημόσιο, τράπεζες, προμηθευτές κλπ)
	+ Παράλληλα μπορούν να προστατέψουν την πρώτη κατοικία τους, καθώς και το εύλογο εισόδημα διαβίωσης.

**ΚΑΙΡΙΑ ΕΠΙΣΗΜΑΝΣΗ:**

Σύμφωνα με την ισχύουσα νομοθεσία, η μικρή επιχείρηση

***δεν*** υποχρεούται να εκπονήσει μελέτη βιωσιμότητας.

Ειδικά για οφειλές έως 50.000 € η ανάλυση βιωσιμότητας

εκπονείται δωρεάν και με αυτοματοποιημένο τρόπο,

μέσω της πλατφόρμας της ΕΓΔΙΧ [www.keyd.gov.gr](http://www.keyd.gov.gr)